Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barkos Berruezo andreak aurkeztutako gaurkotasun handiko galdera, Gobernuak 2021erako aurreikustsen dituen negoziazio eta akordioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko kide Uxue Barkos Berruezo andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak heldu den urtarrilaren 14ko Legebiltzarraren Osoko Bilkuran ahoz erantzun dezan.

Urte berriarekin hasiko den ikastaro politikoaren erronka nagusia COVIDaren krisia eta haren ondorioak gainditzea da, baina Nafarroan, horretaz gainera, badira presa handikoak diren beste gai batzuk, Foru Gobernuak Gobernu zentralarekin duen harremanari dagozkionak.

Zehazki, Geroa Baik hiru aipatu nahi ditu: egiteke dauden transferentzien egoera, Konstituzio Auzitegira bidalitako lege batzuen inguruko auzia edo Hitzarmen Ekonomikoaren 2020-2024 bosturtekoaren beharrezko eguneratzea.

Zer negoziazio eta akordio aurreikusten ditu Gobernuko lehendakariak 2021erako?

Iruñean, 2021eko urtarrilaren 11n

Foru parlamentaria: Uxue Barkos Berruezo